佛說三十七道品經

) 大正新修大藏經 15卷 180쪽 604號

後漢安息國三藏安世高譯

四意止 】

聞如是 一時佛遊於舍衛國祇樹給孤獨園. 佛於諸比丘 若能彈指間 惟行自身身止觀 外身身止觀 內身身止觀 分別念解世間癡惱 是爲精進 爲如佛敎, 非是愚癡食人施 何況能多行者.

撮取其要 若彈指間止觀痛苦 止觀意及止觀法內外分別念解世間癡惱 皆如上說 何況多行者 是故可念行四意止.

四意斷 】

佛言諸比丘 若彈指間 惟行未生惡法不令生 勸念意治精進攝意 不是爲精進行禪 爲如佛敎 是愚癡食人施 何況多行者.

攝取其要 若彈指間 惟行已生惡法卽得斷 若惟行未生善法便發生 及已生善法立不忘增行得滿 勸意治行精進攝意 皆如上說 何況多行者 是故可念行四意斷.

四神足 】

佛言諸比丘 若彈指間 惟行欲定斷生死 惟神足是爲最精進行禪 爲如佛敎 不是愚癡食人施 何況多行者.

撮取其要 若彈指間 惟行精進定 若惟行意定及戒定斷生死惟神足 皆如上說 何況多行者. 是故可念行四神足.

五根 】

佛言諸比丘 若彈指間 惟行信根 以見四喜之事 事不離佛亦法與衆及戒 是爲精進行禪 爲如佛敎 不是愚癡食人施 何況多行者.

撮取其要 若彈指間 惟行精進根 以見四意斷, 若惟行念根 以見四意止, 若惟行定根 以見四禪, 若惟行慧根 以見四諦, 皆如常設 何況多行者. 是故可念行五根.

五力 】

佛言諸比丘 若彈指間 惟行信力 從得四喜之事 令無能壞 是爲精進行禪 爲如佛敎 非是愚癡食人施 何況多行者.

若彈指間 惟行精進力 若念力 若定力 若慧力 皆如上說 何況多行者. 是故可念行五力.

七覺意 】

佛言諸比丘 若彈指間 惟行念覺意 以念所當念 以愛念 以正念 爲善法念 得志不忘 是爲精進行禪 爲如佛敎 不是愚癡食人施 何況多行者.

撮取其要 若彈指間 惟行法解覺意 其意經經分別解隨順解 若惟行精進覺意 其身精進 意亦精進 若惟行愛覺意 知所當愛 令意得喜.

若惟行止覺意 令身休止 意亦休止, 若惟行定覺意 令意住念亦住 志不亂不邪念, 若惟行護覺意 爲護行知所念知安身 令見道護 惡念安隱行事事. 皆如常設 何況多行者. 是故可念行七覺意.

八正道 】

佛言諸比丘 若彈指間 惟行正見 以知古知始知終 知內知外 知苦知習 知盡知道 知佛知法 知比丘衆 知學行事 如六合所習所取歡喜變失及其歸聚, 知不貪之德 是爲正見, 爲精進行禪 爲如佛敎 不是愚癡食人施 何況多行者.

) 大正新修大藏經 주에 □故□라 했다.

撮取其要 若彈指間 惟行正思 爲思出家思不諍思不殺, 若惟正行正語 不妄語不兩舌不惡口不形笑, 若惟行正命 不以貪生活 不□生活 不以癡生活, 若惟行正法 不殺不盜竊 不邪□, 若惟行正治 以修治四意斷之事, 躍惟行正念 以修行四意止, 若惟行正定 以思念四禪事事 皆同如上說 皆彈指間功德如是 何況多行者 是故可念行八正道.

佛說時已 皆歡喜受